|  |  |  |  |  |
| --- | --- | --- | --- | --- |
| **Α/Α** | **Αρ. Άρθρου**  | **Αρ. Σελ.** | **Άποψη/Θέση** | **Αιτιολόγηση** |
| 1 | 105 (3) | 193 | Δεδομένου ότι η εφαρμογή του συγκεκριμένου άρθρου προϋποθέτει αλλαγές στον υφιστάμενο σχεδιασμό της Ανταγωνιστικής Αγοράς Ηλεκτρισμού (ΑΑΗ) και προκειμένου να αποφευχθεί καθυστέρηση στην λειτουργία της ΑΑΗ, θα πρέπει να δοθεί παράταση στην εφαρμογή του για εύλογο χρονικό διάστημα, το οποίο θα επιτρέψει την αρχική λειτουργία της ΑΑΗ με βάση τον υφιστάμενο σχεδιασμό. Για να γίνουν οι τροποποιήσεις στο σχεδιασμό και για να καταστεί δυνατή η εφαρμογή του συγκεκριμένου άρθρου, εκτιμάται ότι θα απαιτηθούν 24 μήνες μετά την πλήρη λειτουργία της ΑΑΗ. | Το συγκεκριμένο άρθρο καταργεί την προτεραιότητα στην κατανομή για τις εγκαταστάσεις ΑΠΕ με εγκατεστημένη ισχύ πάνω από 400 KW (200 KW μετά το 2026) που τέθηκαν σε λειτουργία μετά την 4η Ιουλίου 2019.Η πρόνοια αυτή είναι σε αντίφαση με τον υφιστάμενο σχεδιασμό της Αγοράς Ηλεκτρισμού όπως περιγράφεται στη Ρυθμιστική Απόφαση 01/2015 της ΡΑΕΚ, τους Κανόνες Αγοράς Ηλεκτρισμού και τον σχεδιασμό του Λογισμικού Διαχείρισης της Αγοράς, όπου η προτεραιότητα στην κατανομή ισχύει για όλες τις εγκαταστάσεις ΑΠΕ.Επιπρόσθετα η δυνατότητα ρύθμισης της παραγωγής των εγκαταστάσεων ΑΠΕ απαιτείται προς το παρόν (βάσει ΚΜΔ και Συμβάσεων Σύνδεσης) μόνο από εγκαταστάσεις με εγκατεστημένη ισχύ πάνω από 500 KW.Με βάση τα πιο πάνω, οι πρόνοιες του συγκεκριμένου Άρθρου δεν είναι δυνατό να εφαρμοστούν άμεσα καθώς πρέπει να προηγηθούν τα ακόλουθα :* Τροποποίηση του σχεδιασμού της Αγοράς Ηλεκτρισμού η οποία περιγράφεται στην Ρυθμιστική Απόφαση 01/2015 της ΡΑΕΚ.
* Αναθεώρηση των Κανόνων Αγοράς Ηλεκτρισμού.
* Τροποποίηση του Λογισμικού Διαχείρισης της Αγοράς.
* Αναθεώρηση των ΚΜΔ για εισαγωγή απαίτησης από τους Παραγωγούς ΑΠΕ για παροχή τεχνικής δυνατότητας ρύθμισης της παραγωγής σε όλες τις εγκαταστάσεις ΑΠΕ πέραν των 400 KW.
* Εγκατάσταση συστημάτων ρύθμισης της παραγωγής σε όλες τις υφιστάμενες εγκαταστάσεις ΑΠΕ πέραν των 400 KW
 |